Anyagismeret I
Mi köze a lézernek a kémiához?
Az ember már korai időszakában feltalálta a gravírozást, az információk átadását, és megörökítését. Igaz ehhez kéznél lévő anyagokat, kezdetleges tárgyakat használt. Kis idő elteltével megjelentek az első Jedik, és elhozták nekünk a lézert.
Valójában a gravírozás fizikai anyag eltávolítás. A lézer ehhez nagy energiájú fénysugarat használ, gyakorlatilag elpárologtatva az anyagot. Bár, ha ez tökéletes lenne, nem keletkezne annyi kosz :D
Ez azonban egy kémiai folyamat. Az égéshez pedig idő kell, a nagy energia ellenére is.
Ugyanazt a folyamatot alkalmazod vágáskor és gravírozáskor, de a hozzá igazodó sebességgel és erővel.
Gravírozáskor nem a mélység elérése a cél – kivéve a mélységi gravírozást, de ez külön témakör – hanem az eredeti kép lehető leghűbb létrehozása.
A mai rohanó világban mindent gyorsan szeretnénk. Alkalmazkodtak ehhez a gyártók is. Az elérhető lézergravírozók száma szinte végtelen. A reklámozásban jól hangzó számadatok akár valóságosak is lehetnek. Egy nema léptető motor képes a percenkénti 2000-es fordulatra. Ez GT2 16T fogaskerékkel 64000 mm/ perc, azaz 64 méter. Borzasztó nagy szám és sebesség. Még lineáris sínen is. Ezzel a sebességgel egy arányosan nagy energiát alkalmazva lehet gravírozni. Azonban a kémiához nem lesz meg a szükséges időtartam. Képi információk vesznek el.
Egy adott kép - eltekintve attól, hogy raszteres, vagy vektoros – minőségének függvényében számtalan információt tartalmaz vizuálisan. Ezek a részletek.
A szerves anyagok általában puhábbak, könnyebben éghetőek a hétköznapokban is. Lényegesen kisebb energia szükséges a meggyújtásukhoz, az elégetésükhöz. Azonban ehhez egy megfelelő időtartam is szükséges. Nincs szentírás. Ugyanazon gyártó ugyanazon lézer modul típusa is hajszálnyit, de más. 
Az alap éppen csak megérinteni az anyagot. Megkeresni azt a sebességet, és erőt amikor már létrejön az égés, de még nem keletkezik vágás. És ezért hálátlan némely gravírozáshoz használt alapanyag, mert nem lehet jó kontrasztos gravírozást végezni.
És akkor tegyük fel a kérdést :D Hogy a fenébe jön a lézerhez, és a kémiához a kontraszt?
Sarkítva a lézer fekete fehérben gondolkozik. Ahhoz, hogy egy képet a szürkeskálán beállítva jól gravírozzon olyan alapanyag szükséges, amelynek az elváltozása vizuálisan produkálja a szűrkeskála színeit. Na ilyen anyag nincs :D
Fejben kell „összeraknod” mit fogsz látni gravírozás után. Ezért jobb megoldás dithert választani fotógravírozáshoz. Egyszerűsítve fekete és fehér (nem gravírozott területek) „négyzetekből” keletkezik kép. A fekete négyzeteket égeted. 
És jöhet a kémia.
Hogy a gravírozás pontos legyen kell erő, éppen csak akkora, hogy a négyzet elégjen, de ne érjen át a másik négyzetbe. Így megmaradnak a részletek. Oké növeljünk sebességet, legyen nagyobb erő. És meglepődéssel tapasztalod, hogy nem jön létre gravírozás, vagy létrejön, de halvány, nem tartalmaz részleteket. 
Nem merülnék bele a matematikába, és a kémiába :D Maradjunk annyiban, hogy az égéshez, az adott anyag függvényében idő kell. Ehhez kell igazítanod a sebességet és erőt.
Könnyen éghető anyagoknál jobb választás az alacsonyabb vonalintervallum-dpi. Hiszen a fekete négyzeteid egymásba érnének, részleteket vesztenél. Keményebb anyagoknál már tudsz vonalintervallumot - dpi-t növelni.
A saját tapasztalataim alapján 5W-ig gondolkozz. Nem gond, ha a lézered ettől nagyobb teljesítményű, úgyis összetett, tehát 5-6W-os modulok tükrös rendszere. Ezek alacsony erőn, általában csak az egyik modult használják.
Töméntelen teszttel járták már ki az utat gravírozók. Én is :D
Ahhoz, hogy 0.1-0.08 vonalintervallummal igazán részletes gravírozást kapj egy szűk tól-ig adható meg.
Erre azonban részletesebben a következő anyagismeretben térek ki. 
Nem kell velem egyetérteni :D Olvasd el, akár többször is, értelmezd. 
Köszönöm, hogy elolvastad!

 

